# **DECIZIA ETAPEI DE ÎNCADRARE**

## Nr. din .07.2020

Ca urmare a solicitării de emitere a acordului de mediu adresate de **Comuna Botoşana** cu sediul în com. Botoşana, sat Botoşana, judeţul Suceava, înregistrată la APM Suceava cu nr. 15303 din 25.11.2019, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**, cu modificările şi completările ulterioare,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 26.06.2020, că proiectul **“Realizare apărare de mal pe pârâul Racova\*** propus a fi amplasat în com. Botoşana, sat Botoşana,jud. Suceava nu se supune evaluării impactului asupra mediului, nu se supune evaluării adecvate şi nu se supune evaluării impactului asupra corpurilor de apă.

 Justificarea prezentei decizii:

 **I.** Motivele pe baza cărora s-a stabilit neefectuarea evaluării impactului asupra mediului, conform criteriilor de selecţie din Anexa 3 la Legea nr. 292/2018 privind evaluarea impactului anumitor proiecte publice şi private asupra mediului sunt următoarele:

**a)**- *dimensiunea şi concepţia întregului proiect-* proiectul se încadrează în prevederile Legii nr. 292/2108 privind evaluarea impactului anumitor proiecte publice şi private asupra mediului anexa 2, pct. 10, lit. e;

Justificarea investiției

La investiția propusă s-a avut în vedere faptul că în urma viiturilor din anul 2018, s-au produs eroziuni accentuate ale ambelor maluri ale pr. Racova (Hinata), în special a malului stâng. Pentru protejarea gospodăriilor și a terenurilor agricole existente pe ambele maluri ale pr. Racova (Hinata), la ieșirea din satul Botoșana, comuna Botoșana, jud. Suceava, respectiv amonte pod pe DJ 178 E, este necesară realizarea de lucrări de apărare mal, pe ambele maluri ale cursului de apă, în 3 secțiuni.

Lucrările proiectate

 Investiția „Realizare apărare de mal pe pârâul Racova, în comuna Botoșana, județul Suceava” aparținând de Comuna Botoșana se va realiza în trei secțiuni aflate pe malurile pârâului Racova (Hinata), la ieșirea din satul Botoșana, comuna Botoșana, jud. Suceava, respectiv amonte pod pe DJ 178 E.

Accesul în zonă se realizează din DJ 178 E Botoșana - Cacica, prin drumuri locale.

Terenul pe care se va realiza investiția - ambele maluri ale pr. Racova (Hinata) - este teren aparținând A.N. „Apelor Romane” - A.B.A Siret Bacău. Temporar pe perioada execuției lucrărilor de apărare vor fi ocupate unele suprafețe de teren neproductiv situate în imediata vecinătate a lucrărilor, pe terenuri ce aparțin consiliului local.

 Ca urmare a viiturilor din anul 2018, s-au produs eroziuni accentuale ale ambelor maluri ale pr. Racova (Hinata), în special a malului stâng, unde limita malului a ajuns la cca. 0,5 m de anexele gospodărești existente. De asemenea sunt puse în pericol terenurile agricole de pe ambele maluri ale cursului de apă.

Investiția începe pe pr. Racova (Hinata) la cca. 460 m amonte pod beton pe DJ 178 E Botoșana - Cacica, iar sectorul pe care se vor realiza lucrările de apărare mal va avea o lungime totală de cca. 210 m.

Pentru protejarea caselor și anexelor gospodărești de pe malul stâng, respectiv a terenurilor agricole aflate pe ambele maluri ale cursului de apă Racova (Hinata), se vor realiza lucrări de apărare mal în 3 secțiuni, cu o lungime totală de 210 m, după cum urmează:

* + - Lucrări apărare mal stâng pârâul Racova, L1 = 75 m,
		- Lucrări apărare mal stâng pârâul Racova, L2 = 75 m,
		- Lucrări apărare mal drept pârâul Racova, L3 = 60 m.

Se propune realizarea de lucrări de apărare mal cu structură de rezistență din țeavă Ol Dn 110 x 4 mm, cu lungimea barei de 4 m, montate vertical, cu echidistanța interax de 2,0 m, montate prin batere la o adâncime 2 m și cu 2 m deasupra talvegului. Între barele verticale se vor monta, conform planșei Vedere, T3, la un unghi de cca. 450 pe direcția de curgere a apei, contrafișe, tot din țeavă OL Dn 110 x 4 mm. La partea superioară, între bare, se va monta o țeavă cu L = 2 m, pentru a asigura montajul și fixarea plasei sudate ce va fi montată în spatele construcției metalice.

În barele verticale, pentru a mări rezistența și stabilitatea lucrării de apărare mal, se va turna beton simplu C18/22 (B300). Barele verticale se montează în pământ prin batere cu un dispozitiv numit sonetă. În fața construcției metalice, sub cota talvegului, se va realiza un prism de anrocamente cu baza inferioară de 1 m, baza superioară de 2 m, înălțimea de 1,0 m și panta 1 : 1.

În spatele construcției metalice, respectiv în spatele plasei sudate, se va așeza piatră mare zidită manual, montată pe un geotextil de min 600 g/mp. Dimensional, piatra zidită manual va avea la bază o lățime de 0,5 m, o înălțime de 2,0 m și o pantă 1 : 0,5. În spate se află terenul natural. Detaliile sunt prezentate în planșa Secțiune tip apărare mal din structură metalică, T4.

În capătul amonte, respectiv aval, lucrările de apărare mal din structură metalică se încastrează în mal pe o lungime de cca. 4 m.

De asemenea se va realiza curățarea și decolmatarea, astfel încât lățimea albiei amenajate să fie de minim 15 m.

La propunerea acestei soluții de lucrări de apărare mal din țeavă metalică s-a ținut seama de faptul că Primăria Comunei Botoșana a primit o sponsorizare de la SNGN Romgaz SA Mediaș, constând în 1.000 ml de țeavă metalică OL Dn 110 x 4 mm, provenită din activitățile de dezafectare ale acestuia.

**b**) *cumularea cu alte proiecte existente şi/sau aprobate*:- nu este cazul.

**c)** *utilizarea resurselor naturale, în special a solului, a terenurilor, a apei şi a biodiversităţii*: suprafeţele de teren afectate de lucrările de apărare de mal pârâu Racova, la finalizarea lucrărilor, vor fi aduse la starea iniţială;

**d**) *cantitatea şi tipurile de deşeuri generate/gestionate*: deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

**e)** *poluarea şi alte efecte negative*: în perioada lucrărilor de execuţie va fi generat zgomot şi pulberi de către utilajele şi mijloacele de transport, dar impactul va fi nesemnificativ, fiind pe perioadă scurtă, pet imp de zi;

 **f)** *riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform cunoştinţelor ştiinţifice*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

 **g)** *riscurile pentru sănătatea umană*: nu este cazul.

 **Localizarea proiectului**

a) *utilizarea actuală şi aprobată a terenurilor*: conform certificatului de urbanism nr. 46/03.09.2019 eliberat de Primăria Comunei Botoşana, terenul este domeniu public al Comunei Botoşana şi este situat în intravilanul localităţii.

b) *bogăţia, disponibilitatea, calitatea şi capacitatea de regenerare relative ale resurselor naturale( inclusiv solul, terenurile, apa şi biodiversitatea) din zonă şi din subteranul acesteia*: nici unul din criteriile enumerate nu vor fi afectate de implementarea proiectului propus.

c) *capacitatea de absorbţie a mediulu naturali,acordându-se o atenţie specială următoarelor zone*:

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) arii naturale protejate de interes naţional, comunitar, internaţional – nu este cazul;

v) zone clasificate sau protejate confrom legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional-Secţiunea a-III-a zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul.

vi) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – nu este cazul;

viii) peisaje şi situri importante din punct de vedere istoric, cultural sau arheologic – nu este cazul;

  **Tipurile şi caracteristicile impactului potenţial**

a). *importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ semnificativ asupra factorilor de mediu şi nu vor crea un disconfort pentru populaţie pe perioada execuţiei lucrărilor sau în funcţionare ulterioară;

b) *natura impactului*- va fi cauzat de lucrările de terasamente şi construcţii, cu un impact redus asupra mediului,

c)*. natura transfrontieră a impactului* – lucrările propuse nu au efecte transfrontieră;

d*). intensitatea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

e). *probabilitatea impactului* – impact redus, pe perioada de execuţie şi în perioada de funcţionare a obiectivului;

f). *debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

g).*cumularea impactului cu impactul altor proiecte existente şi/sau aprobate*- nu este cazul;

h). *posibilitatea de reducere efectivă a impactului-* prin utilizarea de tehnologii curate, cu impact cât mai redus asupra factorilor de mediu şi asupra populaţiei;

 **II.** Motivele pe baza cărora s-a stabilit neefectuarea evaluării adecvate sunt următoarele:

- nu este cazul, amplasamentul proiectului nefiind situat în arii naturale protejate;

 **III**. Motivele pe baza cărora s-a stabilit neefectuarea evaluării impactului asupra corpurilor de apă:

* Autoritatea competentă pentru gospodărirea apelor, Sistemul de Gospodărire a Apelor Suceava, a eliberat avizul de gospodărire a apelor nr. 1/09.01.2020, fără a solicita o evaluare a impactului asupra corpurilor de apă.

Condiții de realizare a proiectului impuse de avizul de gospodărire a apelor:

* execuţia lucrărilor în albiile cursurilor de apă se va realiza cu respectarea prevederilor Ordinului nr. 1215/2008 al Ministrului Mediului şi Dezvoltării Durabile- *Normativ tehnic pentru lucrări hidrotehnice NTLH 001* şi Ordinului MMDD nr. 1163/2007 privind *Aprobarea unor măsuri pentru îmbunătăţirea soluţiilor tehnice de proiectare şi realizare a lucrărilor hidrotehnice de amenajare şi reamenajare a cursurilor de apă pentru atingerea obiectivelor de mediu din domeniul apelor* ;
* beneficiarul avizului este obligat ca pe întreaga perioadă de execuție a lucrărilor să asigure în albie scurgerea normală a apelor. Lucrările în albie se vor executa în perioadele apelor mici.
* după terminarea lucrărilor se vor îndepărta din albie resturile de materiale pentru a nu stânjeni scurgerea normală a apelor;

Condiţiile de realizare a proiectului:

1. Investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice, a legislaţiei de mediu în vigoare şi a avizelor menţionate în Certificatul de Urbanism nr. 46/03.09.2019 eliberat de Primăria Comunei Botoşana;
2. Se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;
3. Se vor lua măsuri tehnice şi organizatorice pe toată perioada de desfăşurare a lucrărilor pentru a nu afecta factorii de mediu, sănătatea şi confortul populaţiei din zona respectivă;
4. Întreţinerea şi reparaţia utilajelor şi mijloacelor de transport folosite la lucrări se va face în unităţi specializate;
5. Se vor amenaja locuri de stocare, în condiţii de siguranţă pentru mediu şi sănătatea umană, a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora, în conformitate cu prevederile Legii 211/2011 privind regimul deşeurilor. Deşeurile reciclabile, colectate pe categorii conform prevederilor legale, se vor valorifica către firme specializate. Deşeurile menajere se vor colecta şi preda către operatorii locali de salubritate autorizaţi.
6. La finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială.

 La finalizarea proiectului, titularul va informa Agenția pentru Protecția Mediului Suceava. APM va efectua un control de specialitate pentru verificarea respectarii prevederilor deciziei etapei de incadrare, conform art. 43 al. 3) din Legea nr. 292/2018 privind evaluarea impactului anumitor proiecte publice și private asupra mediului. Procesul-verbal se anexează și face parte integrantă din procesul-verbal de recepție la terminarea lucrărilor.

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**DIRECTOR EXECUTIV,**

**Maria Mădălina NISTOR**

|  |  |
| --- | --- |
| **Şef Serviciu****Avize, Acorduri, Autorizaţii,Adina HOBJILĂ** | **Şef Serviciu****Calitatea Factorilor de Mediu,Anca IONCE** |
| **Întocmit,cons. Doru COJOCARU** |  |